CELEX: 32014D0514
Language: mt
Date: 2014-07-31 00:00:00
Title: 2014/514/UE: Deċiżjoni ta' Implimentazzjoni tal-Kummissjoni tal- 31 ta' Lulju 2014 li tawtorizza laboratorji fir-Repubblika tal-Korea jwettqu testijiet seroloġiċi biex jissorveljaw l-effettività tat-tilqim tar-rabja (notifikata bid-dokument C(2014)5352)  Test b'rilevanza għaż-ŻEE

2.8.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 231/11
            
         DEĊIŻJONI TA' IMPLIMENTAZZJONI TAL-KUMMISSJONI
   tal-31 ta' Lulju 2014
   li tawtorizza laboratorji fir-Repubblika tal-Korea jwettqu testijiet seroloġiċi biex jissorveljaw l-effettività tat-tilqim tar-rabja
   
      
         (notifikata bid-dokument C(2014)5352)
      
   
   (Test b'rilevanza għaż-ŻEE)
   
      (2014/514/UE)
   
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Deċiżjoni tal-Kunsill 2000/258/KE tal-20 ta' Marzu 2000 li taħtar istituzzjoni speċifika sabiex tkun responsabbli biex tistabbilixxi l-kriterji neċessarji għall-istandardizzazzjoni ta' testijiet seroloġiċi biex issegwi l-effettività tat-tilqim tar-rabja (1), u b'mod partikolari l-Artikolu 3(2) tagħha,
   Billi:
   
               (1)
            
            
               Id-Deċiżjoni 2000/258/KE taħtar lill-Agence française de sécurité sanitaire des aliments (AFSSA) f'Nancy, Franza (integrata mill-1 ta' Lulju 2010 fl-Agence nationale de sécurité sanitaire de l'alimentation, de l'environnement et du travail, ANSES), bħala l-istitut speċifiku responsabbli biex jistabbilixxi l-kriterji meħtieġa għall-istandardizzazzjoni tat-testijiet seroloġiċi biex tiġi ssorveljata l-effettività tat-tilqim tar-rabja.
            
         
               (2)
            
            
               Dik id-Deċiżjoni tistipula wkoll li l-ANSES għandha tiddokumenta l-evalwazzjoni tal-laboratorji f'pajjiżi terzi li jkunu applikaw biex jagħmlu testijiet seroloġiċi biex jissorveljaw l-effettività tat-tilqim tar-rabja.
            
         
               (3)
            
            
               L-awtorità kompetenti tar-Repubblika tal-Korea ressqet applikazzjoni għall-approvazzjoni tal-laboratorju KBNP, INC f'Sinam-myeon appoġġata minn rapport ta' evalwazzjoni favorevoli stabbilit għal dak il-laboratorju mill-ANSES bid-data tas-16 ta' Settembru 2013.
            
         
               (4)
            
            
               Wara r-rapport ta' evalwazzjoni sfavorevoli stabbilit mill-ANSES bid-data tas-16 ta' Settembru 2013, l-awtorizzazzjoni li ngħatat fl-1 ta' Marzu 2011 skont id-Deċiżjoni 2000/258/KE lil-laboratorju Komipharm International Co Ltd f'Siheung-si ġiet irtirata skont id-Deċiżjoni tal-Kummissjoni 2010/436/UE (2).
            
         
               (5)
            
            
               L-awtorità kompetenti tar-Repubblika tal-Korea ressqet applikazzjoni għall-approvazzjoni mill-ġdid tal-laboratorju Komipharm International Co. Ltd f'Siheung-si li hija appoġġata minn rapport ta' stima favorevoli stabbilit għal dak il-laboratorju mill-ANSES, bid-data tal-24 ta' April 2014.
            
         
               (6)
            
            
               Għaldaqstant, dawk il-laboratorji għandhom ikunu awtorizzati jwettqu testijiet seroloġiċi biex jissorveljaw l-effettività tat-tilqim tar-rabja fil-klieb, fil-qtates u fl-inmsa.
            
         
               (7)
            
            
               Il-miżuri stipulati f'din id-Deċiżjoni huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
            
         ADOTTAT DIN ID-DEĊIŻJONI:
   Artikolu 1
   B'konformità mal-Artikolu 3(2) tad-Deċiżjoni 2000/258/KE, il-laboratorji li ġejjin huma awtorizzati jwettqu t-testijiet seroloġiċi biex jissorveljaw l-effettività tat-tilqim tar-rabja fil-klieb, fil-qtates u fl-inmsa:
   
               (a)
            
            
               
                           KBNP, INC
                        
                     
                           235-9, Chusa-ro, Sinam-myeon
                        
                     
                           Yesan-gun, Chungcheongnam-do
                        
                     
                           Ir-Repubblika tal-Korea
                        
                     
         
               (b)
            
            
               
                           Komipharm International Co. Ltd
                        
                     
                           17 Gyeongje-ro,
                        
                     
                           Siheung-si, Gyeonggi-do,
                        
                     
                           429-848,
                        
                     
                           Ir-Repubblika tal-Korea
                        
                     
         Artikolu 2
   Din id-Deċiżjoni għandha tapplika mill-15 ta' Awwissu 2014.
   Artikolu 3
   Din id-Deċiżjoni hija indirizzata lill-Istati Membri.
   
      Magħmul fi Brussell, il-31 ta' Lulju 2014.
      
         
            Għall-Kummissjoni
         
         Tonio BORG
         
            Membru tal-Kummissjoni
         
      
   
   
      (1)  ĠU L 79, 30.3.2000, p. 40.
   
      (2)  Id-Deċiżjoni tal-Kummissjoni 2010/436/UE tad-9 ta' Awwissu 2010 li timplimenta d-Deċiżjoni tal-Kunsill 2000/258/KE fir-rigward tat-testijiet ta' profiċjenza għall-finijiet taż-żamma tal-awtorizzazzjonijiet tal-laboratorji biex iwettqu testijiet seroloġiċi biex jimmonitorizzaw l-effettività tal-vaċċini tar-rabja (ĠU L 209, 10.8.2010, p. 19).